ประกาศกรมสรรพสามิตประกาศกรมสรรพสามิตเรื่องหลักเกณฑ์ เงื่อนไข และคุณลักษณะของรถยนต์นั่งที่ผลิตจากรถยนต์กระบะหรือแชสซีส์และกระจกบังลมหน้า(Chassis with Windshield) ของรถยนต์กระบะหรือดัดแปลงมาจากรถยนต์กระบะที่ได้รับการลดอัตราภาษีสรรพสามิต[๑] อาศัยอำนาจตามความใน (๔) ของประเภทที่ ๐๕.๐๑ รถยนต์นั่งในบัญชีท้ายประกาศกระทรวงการคลัง เรื่อง ลดอัตราและยกเว้นภาษีสรรพสามิต (ฉบับที่๒๗) ลงวันที่ ๓๐ ธันวาคม พ.ศ. ๒๕๓๔ ซึ่งแก้ไขเพิ่มเติมโดยประกาศกระทรวงการคลังเรื่อง ลดอัตราและยกเว้นภาษีสรรพสามิต (ฉบับที่ ๑๐๙) ลงวันที่๒๔ เมษายน พ.ศ. ๒๕๕๖ อธิบดีกรมสรรพสามิตจึงออกประกาศไว้ ดังต่อไปนี้ข้อ ๑ รถยนต์นั่งที่ผลิตจากรถยนต์กระบะหรือแชสซีส์และกระจกบังลมหน้า(Chassis with Windshield) ของรถยนต์กระบะหรือดัดแปลงมาจากรถยนต์กระบะที่ผลิตหรือดัดแปลงโดยผู้ประกอบอุตสาหกรรมที่มีความจุของกระบอกสูบไม่เกิน๓,๒๕๐ ลูกบาศก์เซนติเมตร ใน (๔.๑.๑)และรถยนต์นั่งที่ผลิตจากรถยนต์กระบะหรือแชสซีส์และกระจกบังลมหน้า (Chassis with Windshield) ของรถยนต์กระบะหรือดัดแปลงมาจากรถยนต์กระบะที่ดัดแปลงโดยผู้ดัดแปลงตามมาตรา๑๔๔ ตรี ซึ่งเสียภาษีตามมาตรา ๑๔๔ เบญจ ใน (๔.๒) ของประเภทที่ ๐๕.๐๑ในบัญชีท้ายประกาศกระทรวงการคลัง เรื่อง ลดอัตราและยกเว้นภาษีสรรพสามิต (ฉบับที่๒๗) ลงวันที่ ๓๐ ธันวาคม พ.ศ. ๒๕๓๔ ซึ่งแก้ไขเพิ่มเติมโดยประกาศกระทรวงการคลังเรื่อง ลดอัตราและยกเว้นภาษีสรรพสามิต (ฉบับที่ ๑๐๙) ลงวันที่ ๒๔ เมษายน พ.ศ. ๒๕๕๖ที่ได้รับการลดอัตราภาษีสรรพสามิตต้องเป็นไปตามหลักเกณฑ์ เงื่อนไข และคุณลักษณะดังนี้๑.๑ รถยนต์กระบะดัดแปลง หมายถึงรถยนต์นั่งที่ผลิตมาจากรถยนต์กระบะหรือที่ผลิตมาจากแชสซีส์และกระจกบังลมหน้า (Chassis with Windshield) ของรถยนต์กระบะหรือดัดแปลงมาจากรถยนต์กระบะโดยรถยนต์มีรูปแบบ ขนาดและคุณลักษณะที่สำคัญครบถ้วนทุกข้อ ดังต่อไปนี้(๑) ต้องดัดแปลงจากรถยนต์กระบะหรือแชสซีส์และกระจกบังลมหน้า (Chassis with Windshield) ของรถยนต์กระบะ ซึ่งมีคุณลักษณะ ดังนี้(๑.๑)เป็นรถยนต์กระบะบรรทุกที่ออกแบบสำหรับให้มีน้ำหนักรถไม่น้อยกว่า ๑,๒๐๐ กิโลกรัม มีน้ำหนักบรรทุกไม่น้อยกว่า ๑,๐๐๐กิโลกรัม และมีน้ำหนักรถรวมน้ำหนักบรรทุกไม่เกิน ๔,๐๐๐กิโลกรัม(๑.๒) เป็นรถยนต์กระบะรุ่นที่มีการจัดจำหน่ายทั่วไปและจดทะเบียนเป็นรถยนต์กระบะตามกฎหมายว่าด้วยรถยนต์(๑.๓) เป็นรถยนต์กระบะที่ผลิตในประเทศโดยผู้ประกอบกิจการได้รับอนุญาตจากกระทรวงอุตสาหกรรมและเป็นรุ่นหรือแบบที่ผลิตขึ้นโดยมีวัตถุประสงค์เพื่อใช้เป็นรถยนต์กระบะบรรทุกเป็นปกติวิสัยทั้งนี้ ต้องได้รับการอนุมัติรหัสรุ่นรถยนต์ (Model Code) และแบบแชสซีส์ (ChassisModel) จากกรมสรรพสามิต(๒) ในการดัดแปลงรถยนต์ต้องใช้วัสดุอุปกรณ์ที่ผลิตภายในประเทศไม่น้อยกว่าร้อยละ๖๐ ของมูลค่าวัสดุอุปกรณ์ในการดัดแปลง(๓)ระยะห่างระหว่างจุดกึ่งกลางล้อหน้าและจุดกึ่งกลางล้อหลังทั้งข้างซ้ายและข้างขวา (Wheelbase) ต้องไม่เปลี่ยนแปลงจากรหัสรุ่นรถยนต์ (Model Code) และแบบแชสซีส์ (Chassis Model) ของรถยนต์รุ่นนั้น ๆ เว้นแต่การดัดแปลงรถยนต์ประเภทรถตรวจการณ์กึ่งพยาบาลรถตรวจการณ์สื่อสาร รถตรวจการณ์อื่น ๆ และรถ Limousine ให้สามารถตัดต่อระยะห่างระหว่างจุดกึ่งกลางล้อหน้าและจุดกึ่งกลางล้อหลังทั้งข้างซ้ายและข้างขวา(Wheelbase) ให้ช่วงยาวขึ้นจากรหัสรุ่นรถยนต์ (Model Code) และแบบแชสซีส์ (ChassisModel) ของรถยนต์รุ่นนั้น ๆ ได้(๔)ที่นั่งในรถยนต์กระบะดัดแปลงต้องมีจำนวนและคุณลักษณะ ดังนี้(๔.๑)กรณีเป็นรถยนต์กระบะดัดแปลงประเภทนั่งสองตอนแวนหรือที่คล้ายกันต้องมีรูปลักษณะแตกต่างไปจากรถยนต์ที่มีการผลิต หรือจำหน่ายโดยผู้ผลิตรถยนต์ทั้งในประเทศและต่างประเทศ(๔.๒) กรณีเป็นรถยนต์ประเภทนั่งที่มีกระบะ (Double Cab) ต้องมีจำนวนที่นั่งตั้งแต่ห้าที่นั่งขึ้นไปโดยมีรูปลักษณะที่แตกต่างไปจากรถยนต์ที่มีการผลิตหรือจำหน่ายโดยผู้ผลิตรถยนต์ทั้งในประเทศและต่างประเทศ(๔.๓) การกำหนดจำนวนที่นั่งให้ถือเกณฑ์ระยะที่นั่ง ๔๐เซนติเมตร ต่อหนึ่งที่นั่ง ถ้าระยะช่วงสุดท้ายของที่นั่งเหลือระยะไม่น้อยกว่า ๓๐เซนติเมตร ให้ถือเป็นอีกหนึ่งที่นั่ง(๔.๔)ความสูงจากพื้นรถถึงด้านบนเบาะที่นั่งจะต้องไม่น้อยกว่า ๒๕ เซนติเมตรและจากเบาะนั่งถึงหลังคาต้องไม่น้อยกว่า ๘๕ เซนติเมตร๑.๒ เป็นรถยนต์ที่มีปริมาณการปล่อยก๊าซคาร์บอนไดออกไซด์ (CO2) ที่วัดได้ตามหลักเกณฑ์ที่ระบุในข้อกำหนด UNECE Reg.101 Rev.2 หรือระดับที่สูงกว่า๑.๓เป็นรถยนต์ที่มีเอกสารหลักฐานแสดงอัตราการปล่อยก๊าซคาร์บอนไดออกไซด์ (CO2) ทั้งนี้เอกสารหลักฐานดังกล่าวให้เป็นไปตามที่อธิบดีประกาศกำหนด๑.๔เป็นรถยนต์ที่มีป้ายแสดงข้อมูลรถยนต์ตามหลักเกณฑ์ที่กระทรวงอุตสาหกรรมประกาศกำหนดโดยอย่างน้อยต้องมีป้ายซึ่งแสดงอัตราการปล่อยก๊าซคาร์บอนไดออกไซด์ (CO2) ข้อมูลอัตราการใช้พลังงานและประเภทเครื่องยนต์ ติดไว้บนกระจกรถยนต์ ณ จุดขาย(Point of Sales)ข้อ ๒ ประกาศนี้ให้ใช้บังคับตั้งแต่วันที่ ๑มกราคม พ.ศ. ๒๕๕๙ เป็นต้นไปประกาศณ วันที่ ๗ มกราคม พ.ศ. ๒๕๕๗สมชาย พูลสวัสดิ์อธิบดีกรมสรรพสามิตปริยานุช/ผู้จัดทำ๒๕ กุมภาพันธ์๒๕๕๗อุษมล/ผู้ตรวจ๒๖ กุมภาพันธ์๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๓๔ ง/หน้า ๘/๑๘ กุมภาพันธ์ ๒๕๕๗